Broj: 04-40-1-309/23

Sarajevo, 06.11.2023. godine

Na osnovu dobivenih i obrađenih informacija od: općinskih operativnih centara civilne zaštite, Federalnog hidrometeorološkog zavoda, JU Zavoda za hitnu medicinsku pomoć Kantona Sarajevo,JU Zavod za javno zdravstvo Kantona Sarajevo, MUP-a Kantona Sarajevo, BIHAMK-a i drugih struktura zaštite i spašavanja formiranih na području Kantona Sarajevo, dojava građana, a u skladu sa članom 152. Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, br. 39/03, 22/06 i 43/10) i čl. 14., 17. i 19. Pravilnika o organiziranju i funkcioniranju operativnih centara civilne zaštite („Službene novine Federacije BiH“, broj 9/19) dostavljamo Vam:

**REDOVNI IZVJEŠTAJ**

**za period od 08:30 sati 03.11.2023. do 08:30 sati 06.11.2023. godine**

U izvještajnom periodu Kantonalni operativni centar civilne zaštite primio je tri informacije o pronalasku NUS-a i to:

- dana, 04.11.2023. godine u 12:15 sati, od Policijske stanice Stari Grad, da je u ul. Sumbul česma br.17., pronađena jedna ručna bomba;

- dana, 04.11.2023. godine u 14:16 sati, od Policijske stanice Ilidža, da je ul. Francuske revolucije br. 40., pronađena jedna zolja;

- dana, 05.11.2023. godine u 19:52 sata, od Operativnog centra civilne zaštite Vogošća, da je na lokaciji Kožljanski potok, pronađen jedan NUS.

O primljenim informacijama obaviješteni su pripadnici Tima za UES Federalne uprave civilne zaštite, koji će navedena neeksplodirana ubojna sredstva ukloniti u narednom periodu.

U izvještajnom periodu Kantonalni operativni centar civilne zaštite zaprimio je pet dojava o štetama koje je prouzrokovao jaki vjetar i to:

- Dana, 03.11.2023. godine u 13:000 sati od Policijske stanice Stari Grad da je u ul. Alejbegovića jedno drvo palo na dva automobila. Odmah je obavještena Općinska služba civilne zaštite Stari Grad, kao i KJKP Park, čije ekipe su izašli na navedeni lokalitet i preduzeli mjere na uklanjanju drveta sa automobila;

- Dana, 03.11.2023. godine u 13:45 sati od građanina da se u ul. Trg Barcelone, Općina Novi Grad, obrušio manji dio lima sa krova zgrade. Obavještena je Općinska služba civilne zaštite Novi Grad, čija je ekipa izašla na teren da provjeri primljenu informaciju i preduzme neophodne mjere;

- Dana, 03.11.2023. godine u 14:10 sati od Policijske stanice Stari Grad da se sa krova zgrade Srednje poljoprivredne škole obrušio manji dio lima. Odmah je obavještena Općinska služba civilne zaštite Stari Grad, čija je ekipa izašla na teren da procjeni stanje i eventualno preduzme neophodne mjere;

- Dana, 03.11.2013. godine u 16:54 sati od građanina da u ul. Zlatarska, Općina Stari Grad, postoji mogućnost obrušavanja dijela lima, o čemu je obavještena Općinska služba civilne zaštite Stari Grad.

- Dana 04.11.2023. godine u 13:52 sata od građanina da u ul. Envera Šehovića, Općina Novo Sarajevo, postoji opasnost od obrušavanja velikog komada lima sa krova zgrade. Odmah je obaviješten Operativni centar civilne zaštite Novo Sarajevo, čija je ekipa izašla na teren i utvrdila da postoji navedena opasnost, te angažovala DVD Novo Sarajevo čiji su pripadnici uklonuli navedeni lim.

**Kantonalna uprava civilne zaštite Kantona Sarajevo:** Pripadnici Profesionalne vatrogasne jedinice Kantonalne uprave civilne zaštite Kantona Sarajevo u izvještajnom periodu imali su 20 intervencija, od čega jednu veliku.

Velika intervencija je dojavljena dana 05.11.2023. godine u 13:02 sati, a dogodila se na pijaci „Kvadrant“, gdje je gorio veći broj prodajnih štandova. Vatrogasne ekipe su na lice mjesta stigle u 13:10 sati, a učestvovalo je 87 vatrogasaca sa 19 vozila (uključujući pripadnike i opremu dobrovoljnih vatrogasnih društava). Požar je lokalizovan u 14:03 sati, a ugašen u 16:52 sati.

Ostale intervencije se odnose na: jednu na gašenju zapaljenog dimnjaka, jednu na gašenju zapaljenog dimnjaka i ostave, jednu na gašenju zapaljenih guma na otvorenom prostoru, jednu na gašenju smeća na otvorenom prostoru, jednu na gašenju manjeg požara u stanu, šest tehničkih intervencija (tri na uklanjanju oborenih stabala, jednu na otvaranje vrata stana i jednu na otvaranju vrata lifta, jednu na otvaranju zaglavljenih vrata automobila), dvije na gašenju manjih požara na pijaci „Kvadrant“ (prva se odnosi na gašenje razbuktalog zgarišta u 18:01 sati, a druga na gašenje još dva štanda koja su se zapalila u 00:48 sati), jedna na gašenje zapaljenog stuba električne energije, jedna na obilazak zapaljenih prostorija SIPA-e i četiri obezbjeđenja sportskih događaja.

NAPOMENA: U protekla 24 sata pripadnici Profesionalne vatrogasne jedinice Kantonalne uprave civilne zaštite Kantona Sarajevo imali su sedam intervencija, i to: tri na gašenju požara na pijaci „Kvadrant“ (prva se odnosi na gašenje gore navedenog požara u 13:02 sati, druga na gašenje razbuktalog zgarišta u 18:01 sati, a treća na gašenje još dva štanda koja su se zapalila u 00:48 sati), jednu na gašenju zapaljenog stuba električne energije, jednu se odnosi na obilazak zapaljenih prostorija SIPA-e, jedna na otvaranje automobila i jedna na obezbjeđenju sportskog događaja.

**Iz općinskih operativnih centara civilne zaštite s područja Kantona Sarajevo, kao i od drugih davalaca informacija** nisu dobivene relevantne informacije koje se odnose na prirodne nesreće ili druge pojave koje ugrožavaju živote i zdravlje ljude, kao i materijalna i kulturna dobra.

**Elektrodistribucija Sarajevo:** Snabdijevanje potrošača električnom energijom na području Kantona Sarajevo je uredno, osim pojedinih područja koja su bila planski isključena zbog izvođenja neophodnih radova na održavanju energetskih postrojenja.

**KJKP Sarajevogas**: Svi potrošači u Kantonu Sarajevo su uredno snabdjeveni prirodnim gasom.

**KJKP Vodovod i kanalizacija:** Vodosnabdjevanje u Kantonu Sarajevo je uredno, osim u dijelovima pojedinih naselja gdje se vrše planske popravke kvarova na vodovodnoj mreži.

**Federalni hidrometeorološki zavod:** Jutros u 08:00 sati temperatura u Sarajevu na mjernoj stanici Bjelave je iznosila 11°C, vlažnost zraka 68%, barometarski pritisak 938,9 hPa.

**BIHAMK:** Saobraćaj se na području Kantonu Sarajevo odvija uredno, osim na dionicama gdje se izvode planirani radovi na kojima se saobraćaj odvija po posebnom režimu.

Prema informacijama prikupljenih od dežurnih dispečera i informativnih službi **KJKP GRAS, Centrotrans – Eurolines d.d. i JP Željeznice Federacije BiH**, gradski, međugradski i željeznički saobraćaj se odvijaju po redu vožnje.

PO OVLAŠTENJU DIREKTORA

ŠEF CENTRA

**Fahrudin Pribišić**

Dostavljeno:

* Predsjedavajućem Skupštine Kantona Sarajevo
* Premijeru Kantona Sarajevo
* Direktoru KUCZ Kantona Sarajevo
* Komandantu Štaba CZ Kantona Sarajevo
* Federalnom operativnom centru civilne zaštite
* a/a